《对雪》
宋代·李彭

晏阴城郭昏，穷巷寒意冱。回飙卷玉尘，稍稍凝曙露。

应烦阿香手，终日舂薄暮。独鸟避寒柯，惊麇迷故步。

木冰达官怕，向来闻此语。拥絮卧北窗，鼻端从栩栩。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。